
Z A P I S N I K
39. sjednice Vijeća Mjesnog odbora Resnički gaj,

održane 9. srpnja 2024.

u objektu mjesne samouprave, Čulinečka c. 230,

s početkom u 19,00 sati

NAZOČNI ČLANOVI VIJEĆA:

Nevenka Habric, Višnja Mikac, Davorin Dokolenić, Tomislav Ćurdo i Ante Sladić.

NENAZOČNI ČLANOVI VIJEĆA: /
OSTALI NAZOČNI: /
Predsjedava Nevenka Habric, predsjednica Vijeća.

Zapisnik vodi: Nevenka Habric.


Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 39. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 38. sjednice Vijeća, održane 11. lipnja 2024., bez izmjena.
Na prijedlog predsjednice Vijeće jednoglasno prihvaća uvrštenje dopunske točke u predloženi dnevni red, koja glasi: 

Pokretanje prikupljanja peticije radi ishođenja prestanka pretovara biootpada na adresi Čulinečka cesta 228 (silos) poduzeća „3KF“ – donošenje zaključka.

Na prijedlog predsjednice Vijeće jednoglasno utvrđuje
D N E V N I   R E D

1. Utvrđivanje prijedloga prioriteta gradnje komunalne infrastrukture

na području Mjesnog odbora Resnički gaj za Plan komunalnih aktivnosti

Gradske četvrti Donja Dubrava u 2025.;
2. Prijedlog zaključka o prijedlogu prenamjene k.č.2370 k.o.Resnik iz zone gospodarske namjene u zonu namjene za sport i rekreaciju;

3. Pokretanje prikupljanja peticije radi ishođenja prestanka pretovara biootpada na adresi Čulinečka cesta 228 (silos) poduzeća „3KF“ – donošenje zaključka;
4. Pitanja, prijedlozi i obavijesti.

     Ad 1. Utvrđivanje prijedloga prioriteta gradnje komunalne infrastrukture

  na području Mjesnog odbora Resnički gaj za Plan komunalnih aktivnosti

               Gradske četvrti Donja Dubrava u 2025.
Članovi Vijeća primili su pisani materijal uz poziv.

U raspravi sudjeluju: Nevenka Habric, Višnja Mikac, Davorin Dokolenić, Tomislav Ćurdo i Ante Sladić.


Vijeće jednoglasno donosi

Z A K LJ U Č A K
o utvrđivanju prijedloga prioriteta gradnje komunalne infrastrukture

 na području Mjesnog odbora Resnički gaj za Plan komunalnih aktivnosti

Gradske četvrti Donja Dubrava u 2025. 

Utvrđuje se prijedlog prioriteta gradnje komunalne infrastrukture na području Mjesnog odbora Resnički gaj za Plan komunalnih aktivnosti Gradske četvrti Donja Dubrava u 2025.

(Tekst prijedloga prioriteta prilaže se ovom Zapisniku i njegov je sastavni dio.)

            Ad 2. Prijedlog zaključka o prijedlogu prenamjene k.č.2370 k.o.Resnik iz zone gospodarske namjene u zonu namjene za sport i rekreaciju.
Članovi Vijeća primili su pisani materijal uz poziv.


U raspravi sudjeluju: Nevenka Habric, Višnja Mikac, Davorin Dokolenić, Tomislav Ćurdo i Ante Sladić.


Vijeće jednoglasno donosi

     ZAKLJUČAK

o prijedlogu prenamjene k.č.2370 k.o.Resnik iz zone gospodarske namjene u zonu namjene za sport i rekreaciju

1. Predlaže se prenamjena k.č.2370 k.o.Resnik iz zone gospodarske namjene u zonu namjene za sport i rekreaciju radi planiranja gradnje i uređenja dječjeg i sportskog igrališta za potrebe djece i mladih na području Mjesnog odbora Resnički gaj.
2. Ovaj Zaključak dostavlja se Vijeću Gradske četvrti Donja Dubrava na daljnje postupanje. 

O B R A Z L O Ž E NJ E

Predmetna zemljišna parcela, k.č.2370 k.o.Resnik, u vlasništvu je Grada Zagreba, u zoni gospodarske namjene. 

Unatrag nekoliko godina područje Mjesnog odbora Resnički gaj demografski se širi, doživljava porast stanovništva te je stoga nužno osigurati osnovne uvjete za ugodan život tamošnjeg građanstva, sukladno povećanju broja stanovnika u odnosu na vrijeme od prije 10-ak i više godina. Tako primjerice, do kraja 2024. očekuje se useljavanje novoizgrađene zgrade s 30 stanova, kao i još jedne zgrade sa 6 stanova – a sve u odnosu na 366 stanovnika koliko ih je donedavno živjelo u Resničkom gaju. Razvidno je da se radi o naglom porastu broja stanovnika. 

Inače, napominjemo da je Mjesni odbor Resnički gaj površinom najveći Mjesni odbor u odnosu na broj stanovnika - 1km² po stanovniku. 
S obzirom na navedeno nesumnjiva je potreba i za dopunom i proširenjem osnovne infrastrukture (dom zdravlja, trgovina, odgovarajuća ZET-ova linija prometnog povezivanja, nedostajuće komunalije itd.), koji nedostaci, s druge strane, otežavaju novo naseljavanje.

Na temelju iznesenoga evidentno je da, između ostaloga, postoji potreba i za novim dječjim igralištem. Najbliže postojeće dječje igralište udaljeno je cca 1500m od našega Mjesnog odbora. 

Vođeni činjenicom da na području Mjesnog odbora raspolažemo adekvatnom parcelom u gradskom vlasništvu na kojoj bi bilo prikladno izgraditi dječje i sportsko igralište, ali da se ona nalazi u zoni gospodarske namjene – traži se prenamjena dijela ili čitave čestice u zonu sporta i rekreacije kako bi se planirana gradnja mogla realizirati.  

Smatramo da bi se prenamjenom predmetne parcele i gradnjom dječjeg i sportskog igrališta potaknulo i neke druge pretpostavke za građenje ostalih infrastrukturnih objekata za ugodno življenje sadašnjih i budućih naraštaja u Mjesnom odboru Resnički gaj.

            Ad 3. Pokretanje prikupljanja peticije radi ishođenja prestanka pretovara biootpada na adresi Čulinečka cesta 228 (silos) poduzeća „3KF“.
Predsjednica usmeno obavještava nazočne o predmetu rasprave i odlučivanja.
U raspravi sudjeluju: Nevenka Habric, Višnja Mikac, Davorin Dokolenić, Tomislav Ćurdo i Ante Sladić.


Vijeće jednoglasno donosi

ZAKLJUČAK
o pokretanju prikupljanja peticije radi ishođenja prestanka pretovara biootpada na adresi Čulinečka cesta 228 (silos) poduzeća „3KF“

1. Pokreće se prikupljanje peticije radi ishođenja prestanka pretovara biootpada na adresi 

Čulinečka cesta 228 (silos) poduzeća „3KF“.
2. Peticija će se prikupljati u razdoblju od 22.07.2024 do 15.09.2024. godine.
3. Ovaj Zaključak dostavlja se Vijeću Gradske četvrti Donja Dubrava na znanje. 
(Tekst Obrazloženja prilaže se ovom Zapisniku i njegov je sastavni dio.)

            Ad 4. Pitanja, prijedlozi i obavijesti.
     Nije bilo javljanja po ovoj točki dnevnoga reda.
	Izvješće o glasovanju na 39. sjednici VMO Resnički gaj, dana 9. srpnja 2024.
	

	
	
	
	
	
	
	
	
	
	
	

	Članovi Vijeća
	Točka 1.
	Točka 2.
	Točka 3.
	Točka 4.

	 SUZDRŽAN=  0
	
	
	
	
	
	
	
	
	
	

	 NIJE PRISUTAN= prekrižiti ime
	
	
	
	
	
	
	
	

	
	
	
	
	
	
	
	
	
	
	


Dovršeno u 19,30 sati.
KLASA: 024-08/24-003/1338
URBROJ: 251-13-11-4/002-24-2
Zagreb, 9. srpnja 2024.

Zapisnik sastavio: 






       
Marijan Župan


 
                                                                                         Predsjednica







                   Vijeća Mjesnog odbora

                                                                                         Nevenka Habric
